KS Daily View 7 ก.ย. .2022
7 กันยายน 2565

KS Daily View 07.09.2022 > ภาพใหญ่ยัง Wait&See รอรายงานเงินเฟ้อสหรัฐ 13 ก.ย. นี้ ประเมิน SET วันนี้คาด 1620-1635 จุด หุ้นแนะนำ  BEM
ประเด็นที่เกิดขึ้นเมื่อวาน
ต่างประเทศ :  เมื่อคืนฝั่งสหรัฐ รายงานตัวเลข ISM Non-Manufacturing PMI ของสหรัฐฯ เดือน ส.ค. ออกมาแข็งแกร่งที่  56.9 จุดดีกว่าตลาดคาด 55.5 จุด แต่ตลาดหุ้นสหรัฐเมื่อคืนยังแกว่งตัวลงต่อ อิง ดัชนี Dow Jones -0.55%DoD, ดัชนี S&P500 -0.41%DoD, ดัชนี Nasdaq –0.74%DoD โดย Sector ที่ปรับลงแรงได้แก่  Energy -1.1% (ลงตามราคาน้ำมันดิบโลกพลิกลงแรง อิง น้ำมัน Brent -3%DoD ปิด 92.83 เหรียญ/บาร์เรล จากความกังวล Demand จากเศรษฐกิจจีนเศรษฐกิจจีนที่ชะลอ และ Dollar ที่แข็งค่ายืนเหนือ 110 จุด) , รองลงมาคือ IT -0.68%  (หลังจาก Bond yields สหรัฐ ปรับขึ้นต่อ อาทิ Bond yields อายุ 10 ปี ปรับขึ้นอีก 10 bps มาอยู่ที่ 3.34%สูงสุดนับแต่กลางเดือน มิ.ย  ตามมุมมองดอกเบี้ยสหรัฐที่ตลาดยังคาดจะปรับขึ้นต่อ)   ส่วนกลุ่มที่ปรับขึ้นและแข็งกว่าตลาดได้แก่ Healthcare +0.02%, Utilities+ 0.23% และ Real Estate +1% ดังนี้ KS คาดว่าวันนี้ตลาดหุ้นไทยจะชะลอการขึ้น  คาดกลุ่มน้ำมัน  และกลุ่ม Growth (Tech consult) กลุ่ม Electronics จะเป็นกลุ่มที่ underperform กว่าตลาดและคาดว่ากลุ่ม Defensive ได้แก่ Utilities, กลุ่ม Healthcare ,กลุ่มประกันชีวิต ฯลฯมีโอกาส Outperform  
ในประเทศ:
1.) SET Index เมื่อวานแกว่งตัวขึ้นต่อ และปิดที่ 1633.8  จุด (+0.73%DoD) โดยต่างชาติยังขายหุ้นไทยต่อเมื่อวานขาย 259 ล้านบาท (แต่นับตั้งแต่ต้นปีซื้อสุทธิ  1.66 แสนล้านบาท)  ส่วนสถาบันพลิกกลับมาซื้อสุทธิ 2.87 พันล้านบาท(นับตั้งแต่ต้นปีขายสุทธิ  1.18 แสนล้านบาท)  โดยเมื่อวานหุ้นกลุ่มที่หนุนดัชนีหลักๆคือ กลุ่มพลังงาน โดยเฉพาะโรงไฟฟ้า อาทิ  GULF+9.8%, EA+4.5% และกลุ่มถ่านหิน อาทิ BANPU+1.4%, LANNA +2.5%, กลุ่ม ICT อาทิ ADVANC, DTAC บวกราว 1% กลุ่มรับเหมา อาทิ CK     
2.) ตลาดหลักทรัพย์จัดทำ Hearing เรื่องการปรับปรุงเกณฑ์คัดเลือกหุ้นเข้า SET50/SET100 โดยลดอัตราส่วน Turnover ratio หรือปริมาณการซื้อขายต่อเดือนลงจาก 5% เหลือ 2% ของจำนวนหุ้นจดทะเบียน ทำให้หุ้นขนาดใหญ่ที่อาจมี Tunover ratio ไม่สูงและหลุดจากการคำนวณรอบก่อนๆมีโอกาสเข้าคำนวณ เช่น RATCH BJC DELTA เป็นต้น
ประเด็นที่ต้องติดตาม
ต่างประเทศ : ประเด็นภาพใหญ่ประเมินว่าตลาดหุ้นและสินทรัพย์เสี่ยงจะแกว่งตัว wait&see รอรายงานเงินเฟ้อสหรัฐวันที่ 13 ก.ย.  ซึ่งในสัปดาห์นี้ตลาดยังรอตัวเลขเศรษฐกิจของประเทศต่างๆ อาทิ
1.) วันนี้ติดตามรายงานตัวเลขส่งออก นำเข้าของจีนเดือน ส.ค.ตลาดคาด +11.7% YoY และ +0.7% YoY ตามลำดับ
2.) วันนี้  7 ก.ย. ติดตาม Apple จะเปิดตัว iPhone 14 โดยอาจมีแรงขายทำกำไรในหุ้นที่เกี่ยวข้อง ได้แก่ COM7, SYNEX, SPVI, และ  CPW
ในประเทศ : ปัจจัยพื้นฐานยังไม่มีอะไรเปลี่ยน โดยสัปดาห์นี้ติดตาม Event ต่างๆดังที่นำเสนอตั้งแต่ต้นสัปดาห์ โดยวันนี้ติดตาม"ศาลปกครอง" นัดพิพากษาคดี BTS ยื่นฟ้อง กทม.ผิดสัญญาการให้บริการโครงการสายสีเขียว โดย BTSC ยื่นศาลปกครองกลางฟ้อง กทม. และ KT กรณีติดค้างหนี้ค่าจ้างเดินรถไฟฟ้าสายสีเขียว โดยเป็นการฟ้องในส่วนของสัญญาจ้างเดินรถที่มีมูลหนี้ประมาณ 12,000 ล้านบาท ยังไม่ได้รวมหนี้ในส่วนของสัญญาการจ้างก่อสร้างงานระบบเดินรถและอาณัติสัญญาณอีก 20,000 ล้านบาท ซึ่งอยู่ระหว่างรวบรวมข้อมูลเพื่อยื่นฟ้องต่อไป  
Theme การลงทุนช่วงที่เหลือของสัปดาห์นี้ หลักๆ คือ
1.) กลุ่มโรงไฟฟ้า GULF,BGRIM, SSP
2.)กลุ่มรถไฟฟ้า อาทิ BEM
ประเมินตลาดหุ้นไทยวันนี้คาด 1620-1635 จุด หุ้นแนะนำ  BEM  
Top pick :
BEM(ราคาพื้นฐาน 10.2 บาท) คาดยอด Ridership ของเดือน ส.ค. ที่จะประกาศจะเห็นการฟื้นตัว MoM และต่อเนื่องถึงเดือน ก.ย. โดยสนับสนุนจากวันที้   12 ก.ย. ศูนย์ฯสิริกิติ์" เคาะฤกษ์เปิดทางการ  คาดจะมีคนเข้ามาใช้บริการ 13 ล้านคนต่อปี บวกกับ BEM ที่มีสถานีตรงศูนย์ฯสิริกิติ์   และมีปัจจัยหนุนคือ เดือน ก.ย. จะเห็นพัฒนาการความคืบหน้าการประมูลรถไฟฟ้าสายสีส้ม โดย BEM มีโอกาสมากกว่าที่จะเป็นผู้ชนะประมูล
รายงานตัวเลขเศรษฐกิจ
วันพุธ ติดตามตัวเลขส่งออกและนำเข้าของจีนเดือน ส.ค. คาด +11.7% YoY และ +0.7% YoY ตามลำดับ ขณะที่คาดจีนเกินดุลการค้า US$93bn และตัวเลขดุลการค้าของสหรัฐฯ เดือน ส.ค. คาด -US$70.5bn (เทียบเดือนก่อนหน้าที่ -US$79.6bn) ถ้อยแถลงของ Fed Brainard และ Fed Barr
วันพฤหัสฯ ติดตาม ดัชนีความเชื่อมั่นผู้บริโภคเดือน ส.ค. ของไทย การประชุมของ ECB คาดปรับขึ้นดอกเบี้ยนโยบาย (Deposit Facility Rate) 50bps. เป็น 0.5% ตัวเลข Initial Jobless Claim รายสัปดาห์ของสหรัฐฯ คาด +240K (เทียบสัปดาห์ก่อนหน้าที่ +232K) ปริมาณสต๊อกน้ำมันดิบรายสัปดาห์ของสหรัฐฯ และถ้อยแถลงของ Fed Chair Powell
วันศุกร์ ติดตามตัวเลขเงินเฟ้อของจีนเดือน ส.ค. คาด +2.8% YoY (เทียบเดือนก่อนหน้าที่ +2.7% YoY) ดัชนี PPI ของจีนเดือน ส.ค. คาด +3.2% YoY (เทียบเดือนก่อนหน้าที่ +4.2% YoY) ปริมาณ M2 ของจีนเดือน ส.ค. คาด +12.4% YoY (เทียบเดือนก่อนหน้าที่ +12% Yoy) และถ้อยแถลงของ Fed Waller
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY